
ముంబై, జనవరి 28: చారిత్రక సినిమాలు తీయడం అంటే కత్తిమీద సాము! ‘బాజీరావ్ మస్తానీ’తో గతంలో ఒకసారి అలాంటి సామే చేసి ప్రశంసలతోపాటు విమర్శలూ అందుకున్న బాలీవుడ్ ప్రముఖ దర్శకుడు సంజయ్లీలా భన్సాలీ మరోసారి వివాదంలో పడ్డారు. అంతేకాదు.. ఈసారి ఆయన మీద దాడి కూడా జరిగింది. ‘హమ్ దిల్ దే చుకే సనమ్’, ‘దేవదాస్’, ‘బాజీరావ్ మస్తానీ’.. ఇలా వెండితెరపై అందమైన దృశ్యకావ్యాలను సృష్టించే భన్సాలీపై తాజా దాడికి కారణం.. చిత్తోడ్ రాణి ‘పద్మినీ దేవి’పై ఆయన తీస్తున్న ‘పద్మావతి’ చిత్రమే! రాణి పద్మినీదేవిపై ప్రచారంలో ఉన్న గాథల ప్రకారం... ఆమె అద్భుత సౌందర్య రాశి. మేవాడ్ రాజు రావల్ రతన్ సింగ్ భార్య. ఆమె అందం గురించి ఢిల్లీ చక్రవర్తి అల్లావుద్దీన్ ఖిల్జీ వింటాడు.   ఆమెను ఎలాగైనా సొంతం చేసుకోవాలని చిత్తోడ్పె దాడి చేసి కోటను వశం చేసుకుంటాడు. అయితే.. పద్మినీ దేవి మాత్రం ఖిల్జీ చేతుల్లో పడటం ఇష్టం లేక, తన ఆత్మగౌరవాన్ని కాపాడుకోవడానికి మంటల్లో దూకి ఆత్మాహుతి చేసుకుంటుంది. ఇది నిజమైన గాథ అని కొందరు.. జానపద గాథ అని మరికొందరు అంటారు. క్రీ.శ.1540లో మాలిక్ మహ్మద్ జాయసి ‘పద్మావత’ పేరుతో రాసిన ఒక కావ్యమే ఈ గాథకు మూలం అని మరికొందరు అంటారు. నిజమో.. చందమామ కథలాంటి గాథోగానీ.. ఆ గాథలు, ఈ కావ్యం ఆధారంగా భన్సాలీ ‘పద్మావతి’ చిత్రాన్ని తీస్తున్నారు. అయితే.. ఈ చిత్రంలో భన్సాలీ చరిత్రను వక్రీకరిస్తున్నారని రాజస్థాన్లోని రాజ్పుత వర్గానికి చెందిన కర్ణి సేన ఆగ్రహం వ్యక్తం చేస్తోంది. ఆత్మగౌరవం కోసం రాణి పద్మిని ఆత్మాహుతి చేసుకుంటే భన్సాలీ మాత్రం ఖిల్జీ-పద్మినిల మధ్య రొమాన్స్ జరిగినట్టు చూపుతున్నారని వారు ఆరోపిస్తున్నారు. ఈ క్రమంలోనే... శుక్రవారంనాడు అక్కడి జైగఢ్ కోటలో ‘పద్మావతి’ షూటింగ్ జరుగుతుండగా కర్ణి సేన కార్యకర్తలు అక్కడికి వెళ్లి భన్సాలీని కొట్టారు. సెట్లో సామగ్రిని ధ్వంసం చేశారు. దీంతో షూటింగ్ నిలిచిపోయింది. ఈ దాడిని హిందీ చిత్రపరిశ్రమ తీవ్రంగా ఖండించింది.

mumbai, janavari 28: chaaritraka cinimaalu teeyadam ante kattimeeda saamu! ‘bajirav mastani’thoo gatamlo okasari alanti saame chesi prasamsalatopaatu vimarsaluu andukunna balivud pramukha darsakudu sanjayleelaa bhansali marosari vivaadamlo paddaaru. antekaadu.. eesaari aayana meeda daadi kuudaa jarigindi. ‘ham dil dhee chuke sanam’, ‘devadas’, ‘bajirav mastani’.. ilaa venditerapai andamaina drushyakaavyaalanu srushtinche bhansalipai taja daadiki kaaranam.. chittod raani ‘padminee devi’pai aayana teestunna ‘padmavati’ chitrame! raani padmineedevipai prachaaramlo unna gaathala prakaaram... aame adbhuta soundarya raasi. mewad raju raval rathan sing bharya. aame andam gurinchi dhilli chakravarti allavuddin khilji vintaadu.   aamenu elagaina sontam chesukovalani chittodpe daadi chesi kotanu vasham chesukuntadu. ayithe.. padminee devi maatram khilji chetullo padatam ishtam leka, tana aatmagouravaanni kapadukovadaniki mantallo dooki aatmaahuti chesukuntundi. idhi nijamaina gaatha ani kondaru.. jaanapada gaatha ani marikondaru antaaru. cree.sha.1540loo malic mahmad jaayasi ‘padmaavata’ paerutho raasina oka kavyame ee gaathaku moolam ani marikondaru antaaru. nijamo.. chandamama kathalaanti gaathogaanii.. aa gaathalu, ee kaavyam aadhaaramgaa bhansali ‘padmavati’ chitraanni teestunnaaru. ayithe.. ee chitramlo bhansali charitranu vakreekaristunnaarani raajasthaanloni rajputa vargaaniki chendina karni sena aagraham vyaktam chestondi. aatmagouravam kosam raani padmini aatmaahuti chesukunte bhansali maatram khilji-padminila madhya romans jariginattu chuuputunnaarani vaaru aaropistunnaaru. ee kramamlone... sukravaaramnaadu akkadi jaigad kotalo ‘padmavati’ shooting jarugutundagaa karni sena kaaryakartalu akkadiki velli bhansalini kottaru. setlo saamagrini dhwamsam chesaru. deentho shooting nilichipoyindi. ee daadini hindi chitraparisrama teevramgaa khandinchindi.